CELEX: 32004D0435
Language: da
Date: 2004-04-29 00:00:00
Title: Kommissionens beslutning 2004/435/EF af 29. april 2004 om godkendelse af beredskabsplaner for bekæmpelse af mund- og klovesyge

30.4.2004             DA                      Den Europæiske Unions Tidende                        L 154/55
                               KOMMISSIONENS BESLUTNING
                                             af 29. april 2004
        om godkendelse af beredskabsplaner for bekæmpelse af mund- og klovesyge
                               (meddelt under nummer K(2004) 1648)
                                           (EØS-relevant tekst)
                                               (2004/435/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse, særlig artikel 21,
under henvisning til Rådets direktiv 2003/85/EF af 29. september 2003 om EF-
foranstaltninger til bekæmpelse af mund- og klovesyge, om ophævelse af direktiv
85/511/EØF og beslutningerne 89/531/EØF og 91/665/EØF og om ændring af direktiv
92/46/EØF1, særlig artikel 72, stk. 7, og
ud fra følgende betragtninger:
(1)      I Kommissionens beslutning 93/455/EØF af 23. juli 1993 om godkendelse af
         beredskabsplaner for bekæmpelse af mund- og klovesyge2, godkendtes sådanne planer
         for de nuværende medlemsstater.
(2)      Tjekkiet, Estland, Cypern, Letland, Litauen, Ungarn, Malta, Polen, Slovenien og
         Slovakiet har forelagt beredskabsplaner for bekæmpelse af mund- og klovesyge til
         godkendelse.
(3)      Disse planer opfylder kriterierne og kravene i direktiv 2003/85/EF og gør det muligt at
         nå det tilstræbte mål, hvis de ajourføres regelmæssigt og gennemføres effektivt.
(4)      De af de nye medlemsstater forelagte beredskabsplaner bør derfor godkendes.
(5)      De i denne beslutning fastsatte foranstaltninger er i overensstemmelse med udtalelse
         fra Den Stående Komité for Fødevarekæden og Dyresundhed -
1
         EUT L 306 af 22.11.2003, s. 1.
2
         EFT L 213 af 24.8.1993, s. 20. Senest ændret ved beslutning 2001/96/EF (EFT L 35 af 6.2.2001, s. 52).
 ---pagebreak--- VEDTAGET FØLGENDE BESLUTNING:
                                           Artikel 1
De beredskabsplaner for bekæmpelse af mund- og klovesyge, der er forelagt af de i bilaget
anførte nye medlemsstater, godkendes.
                                           Artikel 2
Denne beslutning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra datoen herfor.
                                           Artikel 3
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                            På Kommissionens vegne
                                            David BYRNE
                                            Medlem af Kommissionen
                                               2
 ---pagebreak---                           BILAG
Liste over de i artikel 1 omhandlede nye medlemsstater
              Kode          Land
              CY            Cypern
              CZ            Tjekkiet
              EE            Estland
              HU            Ungarn
              LV            Letland
              LT            Litauen
              MT            Malta
              PL            Polen
              SI            Slovenien
              SK            Slovakiet
                             3